laion/Wikipedia-Exotic huggingface dataset:
ঝাঁসি জেলা

ঝাঁসি জেলা উত্তর ভারতের উত্তরপ্রদেশ রাজ্যের একটি জেলা। ঝাঁসি শহরটি জেলা সদর দপ্তর। জেলাটির উত্তরে জালৌন জেলা, পূর্বে হামিরপুর জেলা এবং মাহোবা জেলা, দক্ষিণে মধ্যপ্রদেশ রাজ্যের টিকমগড় জেলা, দক্ষিণ-পশ্চিম ললিতপুর জেলা এবং পূর্বে মধ্যপ্রদেশের দাতিয়া এবং ভিন্দ জেলা রয়েছে। ললিতপুর একটি সংকীর্ণ রাস্তা দিয়ে ঝাঁসির সঙ্গে যুক্ত। এখানকার জনসংখ্যা ১৯,৯৮,৬০৩ (২০১১ আদমশুমারি)। ললিতপুর জেলা, যেটি দক্ষিণে পার্বত্য অঞ্চলে বিস্তৃত, ১৮৯১ সালে ঝাঁসি জেলাতে যুক্ত হয়েছিল, এবং ১৯৭৪ সালে আবার তাকে একটি পৃথক জেলা তৈরি করা হয়। ১৮৬১ সালে স্বাধীন ঝাঁসিকে গোয়ালিয়র রাজ্যের সাথে সংযুক্ত করা হয়েছিল এবং জেলার রাজধানী ঝাঁসি নওয়াবাদ (ঝাঁসি পুনরায় প্রতিষ্ঠিত) নামক "সেনানিবাস" (সামরিক শিবির)বিহীন একটি গ্রামে স্থানান্তরিত করা হয়। ঝাঁসি (পুরানো শহর) গোয়ালিয়র রাজ্যের একটি "সুবা"র (প্রদেশ) রাজধানী হয়ে ওঠে, তবে ১৮৮৬ সালে গোয়ালিয়র দুর্গ এবং নিকটস্থ মোরার সেনানিবাসের বিনিময়ে আগ্রা ও আউধের সংযুক্ত প্রদেশের জেলা হিসাবে ব্রিটিশ শাসনের অধীনে ফিরে আসে। (এটি গোয়ালিয়ের মহারাজাকে দেওয়া হয়েছিল, তবে আঞ্চলিক অদলবদলের ফলে ১৮৮৬ সালে ব্রিটিশদের অধীনে আসে।) ১৯০১ সালে ঝাঁসির জনসংখ্যা ছিল প্রায় ৫৫,০০০ এবং ১৮৯১ সালে ঝাঁসি জেলার জনসংখ্যা ছিল প্রায় ৪০৭,০০০। বেশ কয়েকটি রেললাইন জেলাতে পরিষেবা দেয়। ঝাঁসি জেলার দক্ষিণে বুন্দেলখণ্ড পার্বত্য অঞ্চল অবস্থিত, যা বিন্ধ্য পর্বতমালা থেকে ঢালু হয়ে এসেছে। জেলাটি বুন্দেলখণ্ডের সমতল ভূমি নিয়ে গঠিত, মার নামে পরিচিত গভীর কালো মাটি এর বিশেষত্ব, এবং এই মাটিতে খুব ভালো তুলা চাষ হয়। তিনটি প্রধান নদী, পহুজ, বেতোয়া এবং ধাসান এই জেলার মধ্যে দিয়ে বয়ে গেছে। ঝাঁসি জেলার প্রধান শহর হ'ল ঝাঁসি। অন্যান্য শহরগুলি হল - মৌরানীপুর, গারৌথা, মথ, বাবিনা, চিরগাঁও, সমথর গুড়সরাই এরিক ইত্যাদি। ভারতের জনগণনা অনুসারে ঝাঁসি জেলার জনসংখ্যা ১,৯৯৮,৬০৩, স্লোভেনিয়া বা মার্কিন যুক্তরাষ্ট্রের নিউ মেক্সিকোর জনসংখ্যার প্রায় সমান। জনসংখ্যার ভিত্তিতে ভারতে এর স্থান ২৩১তম (মোট ৬৪০ জেলার মধ্যে)। জেলার জনসংখ্যার ঘনত্ব ৩৯৮ জন প্রতি বর্গকিলোমিটার (১,০৩০ জন/বর্গমাইল)। এর জনসংখ্যা বৃদ্ধির হার ২০০১ - ২০১১ এর দশকে ১৪.৫৪% ছিল। ঝাঁসির প্রতি ১০০০ জন পুরুষের জন্য ৮৯০ জন মহিলা রয়েছে (যৌন অনুপাত), এবং সাক্ষরতার হার ৬৯.৬৮%। ২০১১ সালের ভারতের আদমশুমারি অনুযায়ী, জেলার জনসংখ্যার ৯৮.৭৬% লোক প্রধানত হিন্দিতে এবং ০.৫০% উর্দুতে কথা বলে। "Dschansi"। Meyers Grosses Konversations-Lexikon। সেপ্টেম্বর ১৯০৫। সংগ্রহের তারিখ ১৮ নভেম্বর ২০১২।  Decadal Variation In Population Since 1901 "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Slovenia 2,000,092 July 2011 est.  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। New Mexico - 2,059,179  2011 Census of India, Population By Mother Tongue দাপ্তরিক ওয়েবসাইট টেমপ্লেট:Jhansi district টেমপ্লেট:Jhansi division topics
পূর্ব তিমুরের খেলাধুলা

পূর্ব তিমুর তুলনামূলকভাবে নতুন একটি দেশ। বিশ্বের অন্যতম দরিদ্র দেশ হওয়ার ফলে এদেশে পেশাদার পর্যায়ে ক্রীড়াবিষয়ক কার্যক্রম খুবই সীমিত। তবুও তারা একাধিক আন্তর্জাতিক ক্রীড়া প্রতিযোগিতায় অংশ নিচ্ছে। পূর্ব তিমুর বেশ কয়েকটি আন্তর্জাতিক খেলাধুলা সমিতির অংশ, যার মধ্যে অন্যতম হচ্ছে আন্তর্জাতিক অলিম্পিক কমিটি (আইওসি)। পূর্ব তিমোরেস অলিম্পিক কমিটি (সিওটিএল) নামে পূর্ব তিমুরকে আইওসি বোর্ড স্বীকৃতি প্রদান করেছে। আইওসি পূর্ব তিমুরের চার সদস্যের একটি প্রতীকী দলকে ২০০০ গ্রীষ্মকালীন অলিম্পিক গেমসে "স্বতন্ত্র অলিম্পিক অ্যাথলেট" হিসেবে অংশগ্রহণের অনুমতি দেয়। পরবর্তীতে ফেদারেসাও তিমর-লেস্তে দে আতলেতিসমো হিসেবে আন্তর্জাতিক অ্যাথলেটিক্স ফেডারেশনে (আইএএএফ) যোগদান করে। ফেদারেসাও দে ব্যাডমিন্টন দে তিমর-লেস্তে এপ্রিল ২০০৩ সালে আন্তর্জাতিক ব্যাডমিন্টন ফেডারেশনে (আইবিএফ) যোগদান করে। ইউনিয়ন সাইক্লিস্ট ইন্টারন্যাশনালে পূর্ব তিমুর সাইক্লিং ফেডারেশন হিসেবে যোগদান করে। আন্তর্জাতিক ভারোত্তোলন ফেডারেশনে কনফেদারেসাও দে দেসপোর্তিভো দে তিমর-লেস্তে নামে যোগদান করে। পূর্ব তিমুর আন্তর্জাতিক টেবিল-টেনিস ফেডারেশনেরও (আইটিটিএফ) একটি সদস্য। ২০০৫ সালের সেপ্টেম্বরে, ফিফায় পূর্ব তিমুরের জাতীয় ফুটবল দল যোগদান করে। ২০১৩ সালে, পূর্ব তিমুরের জাতীয় বাস্কেটবল দল ফিবাতে যোগদান করে। ইতিমধ্যে পূর্ব তিমুর একাধিক আন্তর্জাতিক ক্রীড়া প্রতিযোগিতায় অংশ নিয়েছে। যদিও ক্রীড়াবিদরা এপর্যন্ত কোন পদক জয়লাভ করতে পারেননি, পূর্ব তিমুরের ক্রীড়াবিদরা ২০০৩ সালে ভিয়েতনামে অনুষ্ঠিত ২০০৩ দক্ষিণ-পূর্ব এশীয় গেমসে দক্ষিণ- পূর্ব এশীয় ক্রীড়াবিদদের সাথে প্রতিযোগিতা করার সুযোগ পেয়েছিল। ২০০৩ সালের ভিয়েতনামে অনুষ্ঠিত এশিয়ান প্যারালিম্পিকস গেমসেও পূর্ব তিমুর একটি ব্রোঞ্জ পদক জয়লাভ করতে সমর্থ হয়েছিল। এথেন্সে অনুষ্ঠিত ২০০৪ অলিম্পিক গেমসে ছয়জন ক্রীড়াবিদ তিনটি খেলায় অংশ নিয়েছিল; যেগুলো হচ্ছে: অ্যাথলেটিকস, ভারোত্তোলন এবং বক্সিং। ২০০৫ সালে, পূর্ব তিমুর আরনিসে অনুষ্ঠিত দক্ষিণ-পূর্ব এশীয় গেমসে তিনটি পদক জয়লাভ করেছিল। পূর্ব তিমুর প্রথম লসোফনি গেমসে প্রতিযোগী দেশগুলোর মধ্যে অন্যতম ছিল, যেখানে মহিলা ভলিবল দল ব্রোঞ্জ পদক জয়লাভ করেছিল; উক্ত প্রতিযোগিতা তিনটি দলের মধ্যে হয়েছিল এবং পূর্ব তিনটি ম্যাচেই হেরেছিল। ৩০শে অক্টোবর ২০০৮ সালে, পূর্ব তিমুর এক ফুটবল ম্যাচে কম্বোডিয়ার বিপক্ষে ২–২ ড্র করে প্রথম আন্তর্জাতিক পয়েন্ট অর্জন করেছিল। "Summer Olympics 2000 East Timor's tiny team gets warm welcome"। ESPN Internet Ventures। ১৮ অক্টোবর ২০০০। সংগ্রহের তারিখ ১৩ মার্চ ২০০৯।  "World's worst soccer team thrilled to get first tie"। Reuters। ৩০ অক্টোবর ২০০৮। ২ নভেম্বর ২০০৮ তারিখে মূল থেকে আর্কাইভ করা। With 2–2 finish vs. Cambodia, East Timor finally has reason to celebrate  প্রবেশদ্বার:  এশিয়া
ভাবতা রেলওয়ে স্টেশন

ভাবতা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া ভাবতা এবং বেলডাঙা I ব্লকে রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লোলোগোলা যাত্রীবাহী সহ মোট ১২ টি ট্রেন ভাবতা রেলওয়ে স্টেশনে চলাচল করে। শিয়ালদা এবং ভাবতার দূরত্ব ১৭৭ কিলোমিটার। ভাবতা রেলওয়ে স্টেশন মুর্শিদাবাদ জেলার ভাবতা গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - সারগাছি রেলওয়ে স্টেশন এবং পূর্ববর্তী স্টেশন হল বেলডাঙা রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। ভাবতা রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। ভাবতা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষার ব্যবস্থা নেই। ২০০৪ সালে ভাবতা রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। ভাবতা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "BFT/Bhabta"। indiarailinfo.com। সংগ্রহের তারিখ মার্চ ৫, ২০১৯।  "BHABTA to SEALDAH Trains"। সংগ্রহের তারিখ মার্চ ৫, ২০১৯।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  "Project Details"। সংগ্রহের তারিখ ডিসেম্বর ১৫, ২০১৮।
সারগাছি রেলওয়ে স্টেশন

সারগাছি রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার সারগাছি গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া সারগাছি রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী সহ মোট ১২ টি ট্রেন সারগাছি রেলওয়ে স্টেশনে চলাচল করে। শিয়ালদা এবং সারগাছির দূরত্ব ২০৬ কিলোমিটার (১২৮ মাইল)। সারগাছি রেলওয়ে স্টেশন মুর্শিদাবাদ জেলার সারগাছি গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - ভাবতা রেলওয়ে স্টেশন এবং পূর্ববর্তী স্টেশন হল নিউ বলরামপুর হল্ট রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। সারগাছি রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। সারগাছি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। ২০০৪ সালে সারগাছি রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। সারগাছি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "SGV/Sargachhi"। সংগ্রহের তারিখ মার্চ ৫, ২০১৯।  "Distance Summary"। সংগ্রহের তারিখ মার্চ ৫, ২০১৯।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  "Project Details"। সংগ্রহের তারিখ ডিসেম্বর ১৫, ২০১৮।
নিউ বলরামপুর হল্ট রেলওয়ে স্টেশন

নিউ বলরামপুর হল্ট রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট-কৃষ্ণনগর সিটি-লালগোলা লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার নিউ বলরামপুর গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকা ছাড়া নিউ বলরামপুর রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লোলোগোলা যাত্রীবাহী সহ মোট ৬ টি ট্রেন সারগাছি রেলওয়ে স্টেশনে চলাচল করে। নিউ বলরামপুর হল্ট রেলওয়ে স্টেশন মুর্শিদাবাদ জেলার সারগাছি গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - বহরমপুর কোর্ট রেলওয়ে স্টেশন এবং পূর্ববর্তী স্টেশন হল সারগাছি রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। নিউ বলরামপুর হল্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। নিউ বলরামপুর হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। ২০০৪ সালে নিউ বলরামপুর হল্ট রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। নিউ বলরামপুর হল্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "NBPH/New Balarampur Halt"। সংগ্রহের তারিখ মার্চ ৮, ২০১৯।  "New Balarampur Halt- NBPH"। সংগ্রহের তারিখ মার্চ ৮, ২০১৯।  "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  "Project Details"। সংগ্রহের তারিখ ডিসেম্বর ১৫, ২০১৮।
পাপনাশম শিবন

পাপনাশম রামাইয়া শিবন (২৬ সেপ্টেম্বর, ১৮৯০ – ১ অক্টোবর ১৯৭৩) ছিলেন কর্ণাটকী সংগীতের অন্যতম স্রষ্টা ও গায়ক। ১৯৭০ সালে তিনি মাদ্রাজ মিউজিক অ্যাকাডেমির সংগীত কলানিধি পুরস্কার পান। ১৯৩০ ও ১৯৪০-এর দশকে তিনি একাধিক কন্নড় ও তামিল চলচ্চিত্রে সুরারোপও করেছিলেন। শিবন পরিচিত তামিল ত্যাগরাজ হিসাবে। দক্ষিণ ভারতীয় শাস্ত্রীয় সংগীতের ভিত্তিতে তিনি যে গানগুলি রচনা করেছিলেন সেগুলি এম. কে. ত্যাগরাজ ভাগবতর ও এম. এস. সুব্বুলক্ষ্মীর কণ্ঠে জনপ্রিয়তা লাভ করেছিল। ১৯৬২ সালে তাঁকে সঙ্গীত নাটক অকাদেমির পক্ষ থেকে ফেলোশিপ দেওয়া হয়। Mark Slobin (২৯ সেপ্টেম্বর ২০০৮)। Global Soundtracks: Worlds of Film Music। Wesleyan University Press। পৃষ্ঠা 122–। আইএসবিএন 978-0-8195-6882-3। সংগ্রহের তারিখ ১০ জুলাই ২০১৩।  "SNA: List of Sangeet Natak Akademi Ratna Puraskar winners (Akademi Fellows)"। Official website। ১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৯।  ইন্টারনেট মুভি ডেটাবেজে পাপনাশম শিবন  (ইংরেজি)
দেওরিয়া জেলা

দেওরিয়া জেলা ভারতের উত্তরপ্রদেশ রাজ্যের অন্যতম জেলা। দেওরিয়া জেলা সদর। দেওরিয়া জেলা গোরক্ষপুর বিভাগের একটি অংশ। ১৯৪৬ সালের ১৬ই মার্চ গোরক্ষপুর জেলা থেকে ভেঙে দেওরিয়া জেলা তৈরি হয়। দেওরিয়া জেলা হিসাবে পরিচিত অঞ্চলটি এক সময় কোশল রাজ্যের অংশ ছিল - প্রাচীন আর্য সংস্কৃতির একটি প্রধান কেন্দ্র। উত্তরে হিমালয় দ্বারা পরিবেষ্টিত, দক্ষিণে শ্যান্দিকা নদী, পশ্চিমে পাঞ্চাল রাজ্য এবং পূর্বে বিহারের মগধ রাজ্য। এই অঞ্চল সম্বন্ধে অনেক কিংবদন্তি আছে, সেগুলি ছাড়াও, অনেক প্রত্নতাত্ত্বিক অবশেষ, যেমন মূর্তি, মুদ্রা, ইট, মন্দির ইত্যাদি এখানে পাওয়া গেছে। দেওরিয়া জেলার অধিকাংশ ক্ষত্রিয় ‘রাও’ উপাধি ব্যবহার করে। জেলার প্রাচীন ইতিহাস রামায়ণের সময়ের সাথে সম্পর্কিত যখন কোশলের রাজা, রাম, তাঁর বড় ছেলেকে কুশকে কুশবতীর রাজা নিযুক্ত করেন, আজকের দিনে সেই অঞ্চলটি হল কুশিনগর। মহাভারতের যুগের আগে। এই অঞ্চলটি চক্রবর্তী সম্রাট মহাসুৎশন মল এবং তাঁর রাজ্যের সাথে সম্পর্কিত ছিল। কুশিনগর বেশ উন্নত ও সমৃদ্ধ ছিল। তাঁর রাজ্যের সীমানার নিকটেই ছিল মহাবন নামক ঘন বনাঞ্চল। এই অঞ্চলটি, ১১১৪ খ্রিস্টাব্দ থেকে ১১৫৪ খ্রিস্টাব্দ পর্যন্ত, মৌর্য শাসক, গুপ্ত শাসক, বিহার শাসক এবং তারপরে গাড়োয়াল শাসক গোবিন্দ চন্দ্রের নিয়ন্ত্রণে ছিল। গোরক্ষপুর জেলা থেকে পৃথক হয়ে দেওরিয়া জেলা ১৯৪৬ সালের ১৬ই মার্চ জন্ম নেয়। এটা বিশ্বাস করা হয় যে দেওরিয়া নামটি দেবরানিয়া বা সম্ভবত দেবপুর থেকে উদ্ভূত। সরকারি নথি মোতাবেক, দেওরিয়ার সদর দপ্তরের নামে জেলার নামকরণ করা হয়েছিল "দেওরিয়া", এবং দেওরিয়া শব্দটির অর্থ সাধারণত এমন একটি জায়গা যেখানে অনেক মন্দির রয়েছে। দেওরিয়া নামটি সম্ভবত সেই অঞ্চলে গুরুত্বপূর্ণ মন্দিরগুলির অস্তিত্বের কারণে বিকাশ লাভ করেছিল। ভারতের স্বাধীনতা সংগ্রামের সময় রুদ্রপুরের দেহরৌলি গ্রামের পণ্ডিত বিভূতি মণি ত্রিপাঠীর নেতৃত্বে এই জেলা সংগ্রামে যোগ দিয়েছিল। দেওরিয়া জেলাটি ২৬°৬' এবং ২৬°৪৮' উত্তর অক্ষাংশ থেকে ৮৩°২৩' এবং ৮৪°১৬' পূর্ব দ্রাঘিমাংশের মধ্যে অবস্থিত। এটির উত্তরে কুশিনগর জেলা, পূর্বে বিহারের গোপালগঞ্জ এবং সিওয়ান জেলা, দক্ষিণে মাউ এবং বালিয়া জেলা এবং পশ্চিমে গোরক্ষপুর জেলা। ঘাঘরা, রাপ্তি এবং ছোট গণ্ডাক এই জেলার প্রধান নদী। ২০১১ আদমশুমারি অনুসারে দেওরিয়া জেলার জনসংখ্যা ৩,০৯৮,৬৩৭ জন। জনসংখ্যার ভিত্তিতে ভারতে এর স্থান ১১৪তম (মোট ৬৪০ জেলার মধ্যে) of জেলার জনসংখ্যার ঘনত্ব ১,২২০ জন প্রতি বর্গকিলোমিটার (৩,২০০ জন/বর্গমাইল)। ২০০১ - ২০১১ এর দশকে এর জনসংখ্যার বৃদ্ধির হার ছিল ১৪.২৩%। দেওরিয়ায় প্রতি ১০০০ পুরুষের জন্য ১০১৩ জন মহিলা যৌন অনুপাত রয়েছে, এবং সাক্ষরতার হার ৭৩.৫৩%। ২০১১ সালের ভারতের আদমশুমারি অনুসারে, জেলার জনসংখ্যার ৯৮.৫২% মূলত হিন্দিতে এবং ১.৪০% উর্দুতে কথা বলে। দেওরিয়ায় কথ্য ভাষাগুলির মধ্যে রয়েছে - ভোজপুরি ভাষা, হিন্দি ও ইংরেজি ভাষা। "Deoria"। Deoria district administration। ২০১৯-০৮-১৭ তারিখে মূল থেকে আর্কাইভ করা। সংগ্রহের তারিখ ২০১০-০৮-০৫।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  Decadal Variation In Population Since 1901 2011 Census of India, Population By Mother Tongue M. Paul Lewis, সম্পাদক (২০০৯)। "Bhojpuri: A language of India"। Ethnologue: Languages of the World (16th সংস্করণ)। Dallas, Texas: SIL International। সংগ্রহের তারিখ ২০১১-০৯-৩০।
বুলবুল ললিতকলা একাডেমি

বুলবুল ললিতকলা একাডেমি সংক্ষেপে বাফা (বুলবুল একাডেমি অব ফাইন আর্টস) বাংলাদেশের একটি কলা কেন্দ্র। ১৯৫৫ সালের মে ১৭ তারিখে বেগম আফরোজ বুলবুল এই সাংস্কৃতিক চর্চা কেন্দ্রটি প্রতিষ্ঠা করেন।[তথ্যসূত্র প্রয়োজন] আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান। বুলবুল ললিতকলা একাডেমি পুরান ঢাকার আহসান মঞ্জিল সংলগ্ন ওয়াইজঘাটে তার প্রথম কার্যক্রম শুরু করে। ওয়াইজ হাউজ নামে পরিচিত একটি ঐতিহ্যবাহী প্রাচীন ভবনে এর প্রধান ক্যাম্পাস॥ প্রায় এক বিঘা ভূমির উপরে এর ক্যাম্পাস আয়তন। একাডেমি পরিবেশিত কয়েকটি উল্লেখযোগ্য নৃত্যনাট্য হলো: চন্ডালিকা (১৯৫৮) প্রকৃতির লীলা (১৯৫৮) নকসী কাঁথার মাঠ (১৯৫৯) সিন্ধু (১৯৬১) মায়ার খেলা (১৯৬৪) চিত্রাঙ্গদা (১৯৬৬) হাজার তারের বীণা (১৯৬৭) বাদল বরিষণে (১৯৬৭) রাজপথ জনপথ (১৯৬৯) শ্যামা (১৯৭০) মুহাম্মদ আবদুল হাই (জানুয়ারি ২০০৩)। "বুলবুল ললিতকলা একাডেমী"। সিরাজুল ইসলাম; আমিরুল ইসলাম চৌধুরী (অনলাইন)। বাংলাপিডিয়া (অনলাইন)। বাংলাদেশ: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ অক্টোবর ১০, ২০১৭।  উইকিমিডিয়া কমন্সে বুলবুল ললিতকলা একাডেমি সংক্রান্ত মিডিয়া রয়েছে। দাপ্তরিক ওয়েবসাইট
ডেলা গডফ্রে

ডেলা গডফ্রে একজন ভারতীয় রাজনীতিবিদ ছিলেন যিনি তেলুগু দেশম পার্টির রাজনীতির সাথে যুক্ত ছিলেন। তিনি অন্ধ্র প্রদেশ বিধানসভায় অ্যাংলো-ভারতীয়দের জন্য সংরক্ষিত আসনের বিধায়ক পদে মনোনীত হয়েছিলেন। তিনি দুই মেয়াদে অন্ধ্র প্রদেশ বিধানসভার বিধায়ক হিসেবে দায়িত্ব পালন করেছিলেন। ডেলা গডফ্রে হায়দ্রাবাদে জন্মেছেন ও বেড়ে উঠেছেন। তার বাবা অ্যালেন গডফ্রে হায়দ্রাবাদের নিজামের রাজকীয় টাঁকশালের প্রকৌশলী ছিলেন ও তার মা মেজরি গডফ্রে ছিলেন একজন শিক্ষাবিদ, সাংসদ ও বিধায়ক। তিনি রোজারি কনভেন্ট মাধ্যমিক বিদ্যালয় ও কোথি মহিলা কলেজে পড়াশোনা করেছেন। তিনি কেএলএমের ব্যবস্থাপক হিসেবে দায়িত্ব পালন করেছেন। এছাড়া, তিনি দুই মেয়াদে অন্ধ্র প্রদেশ বিধানসভার অ্যাংলো-ভারতীয়দের জন্য সংরক্ষিত আসনের বিধায়ক পদে দায়িত্ব পালন করেন। তিনি ২০০৪ সাল পর্যন্ত উক্ত পদে ছিলেন। ২০১৯ সালের ২৩ এপ্রিল তিনি প্রয়াত হন। "Hyderabad: Former nominated MLA Della Godfrey passes away"। Telangana Today। ২৩ এপ্রিল ২০১৯। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।  "Della Godfrey dies after cardiac arrest"। Deccan Chronicle। ২৪ এপ্রিল ২০১৯। সংগ্রহের তারিখ ৩১ অক্টোবর ২০১৯।  "Former MLA Della Godfrey passes away"। The Times of India। ২৪ এপ্রিল ২০১৯। সংগ্রহের তারিখ ৩১ অক্টোবর ২০১৯।
নগর খণ্ড

নগর খণ্ড (City block সিটি ব্লক) নগর পরিকল্পনা এবং নগর নকশার একটি কেন্দ্রীয় উপাদান। নগর খণ্ড হল শহরের একটি ছোট্ট অঞ্চল যা রাস্তায় ঘেরা। নগর খণ্ডগুলি কোনও শহরের রাস্তার বিন্যাসের মধ্যে অবস্থিত নির্মাণযোগ্য স্থান এবং কোনও নগরের গঠনের প্রাথমিক একক হিসাবে বিবেচিত হয়। নগর খণ্ডগুলি সাধারণত ব্যক্তিগত মালিকানায় যেকোন সংখ্যক ছোট জমি বা প্লটে বিভক্ত হতে পারে, যদিও কিছু ক্ষেত্রে এটি অন্যান্য রূপে হতে পারে। নগর খণ্ডগুলি সাধারণত বিভিন্ন মাত্রায় র্নির্মিত হতে পারে এবং এইভাবে শারীরিক ধারকগুলি বা পাবলিক স্পেসের 'স্ট্রিটওয়ালস' গঠন করে। বেশিরভাগ শহরগুলিতে নগর খণ্ডের আকার বা আকারের বৃহৎ বা কম সংখ্যক দ্বারা গঠিত। উদাহরণস্বরূপ, ইউরোপ, এশিয়া এবং মধ্য প্রাচ্যের অনেক প্রাক-শিল্প কোরগুলিতে অনিয়মিত আকারের রাস্তার ধরন এবং নগর ব্লক রয়েছে, অন্যদিকে গ্রিড ভিত্তিক নগরগুলির অনেক বেশি নিয়মিত ব্যবস্থা রয়েছে। নগর খণ্ড ধারণাটিকে অধিখণ্ড (সুপারব্লক) বা উপখণ্ড (সাব-ব্লক) হিসাবে শ্রেণীকরণ করা যেতে পারে। একটি অধিখণ্ড হল ধমনীসদৃশ সড়ক দ্বারা আবদ্ধ নগরভূমির একটি অঞ্চল যা একাধিক সাধারণ-আকারের নগর খণ্ড মাপের হয়। অধিখণ্ডের মধ্যে স্থানীয় সড়ক ব্যবস্থা থাকে, তবে তা কেবল স্থানীয় প্রয়োজনীয় পরিসেবা প্রদানের জন্য তৈরি করা হয়। অধিখণ্ডের বিস্তৃত ধারণার মধ্যেই বিভিন্ন টাইপোলজগুলি মূলত সুপারব্লকের অভ্যন্তরীণ রোড নেটওয়ার্কগুলির ভিত্তিতে উত্থিত হয়, তাদের ঐতিহাসিক প্রেক্ষাপট এবং সেগুলি স্বয়ংক্রিয় কেন্দ্রিক বা পথচারী-কেন্দ্রিক হয়। যে প্রসঙ্গে সুপারব্লকগুলি অধ্যয়ন করা বা কল্পনা করা হচ্ছে তা বিভিন্ন পরিবর্তনের সংজ্ঞা দেয়। উত্তর আমেরিকান ইংরেজি এবং অস্ট্রেলীয় ইংরেজিতে, "ব্লক" শব্দটি দূরত্বের একটি অনানুষ্ঠানিক একক হিসাবে ব্যবহৃত হয়। উদাহরণস্বরূপ, কেউ নির্দেশনা দিলে বলতে পারে, "এটি এখান থেকে তিনটি ব্লক দুরে"। বেশিরভাগ দেশে শহরে বা শহর পরিকল্পনায় ব্লক ব্যবহার না করায় ব্রিটিশ ইংরেজিতে এই শব্দটি খুব কমই দূরত্বের পরিমাপ প্রকাশ করতে ব্যবহৃত হয়। তবে এটি প্রায়শই স্থানীয় অঞ্চলে একটি সংক্ষিপ্ত পদচারণা বর্ণনা করতে ব্যবহৃত হয়, যেমন "ব্লকের চারপাশে হাঁটা"। অনলাইনে নতুনত্ব এবং ওয়েবসাইটগুলি যেমন এমএসএনবিসি ডটকম-এর মালিকানাধীন ইভেরিব্লক রয়েছে যা প্রতিবেশী ব্লগগুলি, ফ্লিকার, ইয়েল্প, ক্রেগলিস্ট, ইউটিউব, টুইটার, ফেসবুক এবং অন্যান্য সংহত ডেটা থেকে পাঠকদের কী চলছে তার চিত্র দেওয়ার জন্য ভূ-নির্দিষ্ট ফিড ব্যবহার করে তাদের শহর বা আশেপাশে ব্লক অবধি। শুমারি ব্লক গ্রিড পরিকল্পনা ম্যানহাটনের দূরত্ব শহুরে নকশা নগর পরিকল্পনা "Web Publishing Roll-Up: Rise and Advise"। CMSWire.com। সংগ্রহের তারিখ ১২ সেপ্টেম্বর ২০১৭।